CELEX: 32010R0589
Language: lt
Date: 2010-07-05 00:00:00
Title: 2010 m. liepos 5 d. Komisijos reglamentas (ES) Nr. 589/2010, kuriuo iš dalies keičiamos Tarybos reglamento (ES) Nr. 53/2010 nuostatos dėl IIIa zonos ES vandenyse ir IIa ir IV zonų ES vandenyse sužvejojamo tobinių kiekio apribojimų

6.7.2010   
            
            
               LT
            
            
               Europos Sąjungos oficialusis leidinys
            
            
               L 170/7
            
         KOMISIJOS REGLAMENTAS (ES) Nr. 589/2010
   2010 m. liepos 5 d.
   kuriuo iš dalies keičiamos Tarybos reglamento (ES) Nr. 53/2010 nuostatos dėl IIIa zonos ES vandenyse ir IIa ir IV zonų ES vandenyse sužvejojamo tobinių kiekio apribojimų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. sausio 14 d. Tarybos reglamentą (ES) Nr. 53/2010, kuriuo 2010 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse ir ES laivams vandenyse, kuriuose reikalaujama nustatyti sužvejojamo žuvų kiekio apribojimus (1), ypač į jo 5 straipsnio 3 dalį,
   kadangi:
   
               (1)
            
            
               Reglamento (ES) Nr. 53/2010 IA priede nustatyti Tarptautinės jūrų tyrinėjimo tarybos IIa ir IV zonose sužvejojamo tobinių kiekio apribojimai.
            
         
               (2)
            
            
               Pagal Reglamento (ES) Nr. 53/2010 IID priedo 6 punktą Komisija, remdamasi Tarptautinės jūrų tyrinėjimo tarybos (TJTT, angl. ICES) ir Žuvininkystės mokslo, technikos ir ekonomikos komiteto (ŽMTEK, angl. STEFC) rekomendacijomis, persvarsto 2010 m. bendrą tose zonose leidžiamą sužvejoti tobinių kiekį (BLSK) ir kvotas.
            
         
               (3)
            
            
               ŽMTEK nurodo, kad pagal Reglamento (ES) Nr. 53/2010 IID priedo 6 punkte nurodytą formulę apskaičiuotas BLSK būtų iki 400 000 tonų.
            
         
               (4)
            
            
               Tobinės yra Šiaurės jūros išteklis, kuriuo dalijamasi su Norvegija, bet kuris šiuo metu bendrai nevaldomas. Šiame reglamente numatytos priemonės atitinka konsultacijas su Norvegija, vykdytas pagal 2010 m. sausio 26 d. Europos Komisijos ir Norvegijos konsultacijų žuvininkystės klausimais išvadų suderinto protokolo nuostatas. Todėl reikėtų nustatyti, kad bendro TJTT IIa ir IV zonų ES vandenyse leidžiamo sužvejoti kiekio, t. y. 400 000 tonų, Europos Sąjungos dalis yra 90 %.
            
         
               (5)
            
            
               Po konsultacijų su Norvegija nuspręsta, kad Norvegijai skirtas BLSK ES dalies kiekis turėtų būti padidintas nuo 20 000 tonų iki 27 500 tonų mainais už kitų rūšių žuvų žvejybos Norvegijos vandenyse galimybes.
            
         
               (6)
            
            
               Žuvininkystės mokslo, technikos ir ekonomikos komitetas rekomenduoja 4,23 % padidinti BLSK, kad į jį būtų įtrauktas ir TJTT IIIa zonos ES vandenims nustatytas BLSK.
            
         
               (7)
            
            
               Todėl Reglamento (ES) Nr. 53/2010 IA priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 53/2010 IA priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. liepos 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 21, 2010 1 26, p. 1.
   
      PRIEDAS
      Reglamento (ES) Nr. 53/2010 IA priedas iš dalies keičiamas taip:
      Tobinių ištekliams IIIa zonos ES vandenyse ir IIa ir IV zonų ES vandenyse skirtas įrašas pakeičiamas taip:
      
                  
                              Rūšis
                           
                           
                              :
                           
                           
                              Tobinės
                              
                                 Ammodytidae
                              
                           
                        
               
                  
                              Zona
                           
                           
                              :
                           
                           
                              IIIa zonos ES vandenys, IIa ir IV zonų ES vandenys (1)
                              
                              SAN/2A3A4.
                           
                        
            
                  Danija
               
               
                  327 250 (2)
                  
               
               
                   
               
            
                  Jungtinė Karalystė
               
               
                  7 153 (3)
                  
               
               
                   
               
            
                  Vokietija
               
               
                  500 (4)
                  
               
               
                   
               
            
                  Švedija
               
               
                  12 017 (5)
                  
               
               
                   
               
            
                  ES
               
               
                  346 920 (6)
                  
               
               
                  Mokslinėmis rekomendacijomis pagrįstas BLSK.
                  Reglamento (EB) Nr. 847/96 3 straipsnis netaikomas.
                  Reglamento (EB) Nr. 847/96 4 straipsnis netaikomas.
                  Taikoma Reglamento (EB) Nr. 847/96 5 straipsnio 2 dalis.
               
            
                  Norvegija
               
               
                  27 500 (7)
                  
               
            
                  Farerų salos
               
               
                  2 500
               
            
                  BLSK
               
               
                  376 920
               
            
         (1)  Išskyrus vandenis, esančius 6 mylių atstumu nuo Jungtinės Karalystės bazinių linijų prie Šetlando, Fero salos ir Fulos.
      
         (2)  Iš kurių ne daugiau nei 311 289 tonas galima sužvejoti IIa ir IV zonų ES vandenyse. Likusį kiekį galima sužvejoti tik ICES IIIa zonos ES vandenyse (SAN/*03A.).
      
         (3)  Iš kurių ne daugiau nei 6 804 tonas galima sužvejoti IIa ir IV zonų ES vandenyse. Likusį kiekį galima sužvejoti tik ICES IIIa zonos ES vandenyse (SAN/*03A.).
      
         (4)  Iš kurių ne daugiau nei 476 tonas galima sužvejoti IIa ir IV zonų ES vandenyse. Likusį kiekį galima sužvejoti tik ICES IIIa zonos ES vandenyse (SAN/*03A.).
      
         (5)  Iš kurių ne daugiau nei 11 431 toną galima sužvejoti IIa ir IV zonų ES vandenyse. Likusį kiekį galima sužvejoti tik ICES IIIa zonos ES vandenyse (SAN/*03A.).
      
         (6)  Iš kurių ne daugiau nei 330 000 tonų galima sužvejoti IIa ir IV zonų ES vandenyse. Likusį kiekį galima sužvejoti tik ICES IIIa zonos ES vandenyse (SAN/*03A.).
      
         (7)  Turi būti sužvejota ICES IV zonoje.